
LIGJ
Nr. 126/2016

PËR DISA NDRYSHIME DHE SHTESA NË LIGJIN NR. 61/2012, “PËR AKCIZAT NË REPUBLIKËN E SHQIPËRISË”, TË NDRYSHUAR

Në mbështetje të neneve 78, 83, pika 1, 84, pika 4, dhe 155, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 61/2012, “Për akcizat në Republikën e Shqipërisë”, të ndryshuar, bëhen këto ndryshime dhe shtesa:

Neni 1

Në nenin 14, pika 1, bëhen ndryshimet e mëposhtme:
a) Në shkronjën “d”, pas përcaktimit “me faturë TVSH-je dhe sipas” shtohet përcaktimi “masës, kritereve”.
b) Shkronja “dh” ndryshohet si më poshtë:
 “dh) për biokarburantet që përdoren në sektorin e transportit dhe mishelohen në territorin e Republikës së Shqipërisë për vlerën e detyrimit të akcizës së paguar që i korrespondon masës së produktit “BIO” që gjendet në produktin e deklaruar për konsum pas konfirmimit nga laboratori kimik doganor dhe pas verifikimit prej autoritetit doganor, deri në masën 5%. Procedurat dhe kriteret për rimbursim përcaktohen me vendim të Këshillit të Ministrave. Rimbursimi për sasinë e biokarburanteve kryhet deri në vitin 2020.”.

Neni 2

Në nenin 41, pikat 7 dhe 8, kudo në përmbajtje, pas fjalëve “magazinë fiskale stokimi” shtohen fjalët “ose magazinë doganore, sipas përcaktimeve në Kodin Doganor”.

Neni 3

Në nenin 51, pas pikës 2 shtohet pika 3 me këtë përmbajtje:
 “3. Produktet energjetike që klasifikohen në grupin E500 me kodet e NK 27 11 i nënshtrohen pagesës së akcizës, sipas shtojcës nr. 1 të këtij ligji, vetëm nëse këto produkte janë për përdorim si lëndë djegëse për automjetet në transportin rrugor. Procedura e aplikimit të kësaj dispozite përcaktohet me vendim të Këshillit të Ministrave.”.

Neni 4

Në nenin 86, pika 2, pas fjalës “lëvizjes” shtohen fjalët “nën pezullim të detyrimeve të akcizës”.

Neni 5

Neni 87 ndryshohet si më poshtë:

“Neni 87
Shmangia nga verifikimi ose pagimi
 i akcizës

1. Pa rënë ndesh me Kodin Penal, kryen kundërvajtje administrative në fushën e akcizës kushdo që:
a) shmang, me çfarëdolloj mjeti apo mënyre, produktet e akcizës nga verifikimi dhe/ose nga pagimi i akcizës; 
b) u jep operatorëve, që u nënshtrohen detyrimeve të akcizës, produkte të përjashtuara nga akciza ose me akcizë të reduktuar; 
c) kryen operacione përzierjeje të paautorizuara të produkteve të akcizës, prej të cilave përftohet një produkt që i nënshtrohet një akcize më të lartë, krahasuar me akcizën e secilit komponent veçmas; 
ç) 	rigjeneron produkte të denatyruara, me qëllim përdorimin abuziv të tyre dhe shmangien e pagesës së detyrimit të akcizës; 
d) mban produkte akcize të denatyruara në kushte të ndryshme nga ato të përcaktuara për të pasur një trajtim të diferencuar; 
dh) mban ose përdor produkte të përftuara nga fabrikimi klandestin apo nga përzierje të paautorizuara; 
e) mban, tregton ose përdor produkte të denatyruara, të përziera me produkte që i nënshtrohen pagesës së akcizës;
ë) përdor, përzien, shet produkte akcize me përjashtim apo reduktim, për qëllime të ndryshme përdorimi nga ai për të cilin kanë përfituar përjashtim apo reduktim;
f) tregton produkte që i nënshtrohen akcizës, pa dokumentacion fiskal.
2. Shkeljet e referuara në pikën 1, të këtij neni, dënohen: 
a) për herën e parë të konstatuar, me gjobë sa 2-fishi i detyrimeve të akcizës që duheshin paguar;
b) për herën e dytë të konstatuar, me gjobë sa 3-fishi i i detyrimeve të akcizës që duheshin paguar;
c) për herën e tretë të konstatuar dhe më pas, me gjobë sa 5-fishi i detyrimeve të akcizës që duheshin paguar dhe revokim i autorizimit për një periudhë dyvjeçare.
Përveç gjobës që zbatohet, mallrat e akcizës të gjetura pa dokumentacion fiskal sekuestrohen. Mallrat çlirohen nga sekuestroja nëse brenda 30 ditëve nga njoftimi i vendimit paguhet i gjithë detyrimi dhe sanksioni përkatës. Nëse nuk plotësohen këto kushte, mallrat konfiskohen dhe administrohen në përputhje me dispozitat e ligjit për kundërvajtjet administrative për të mbuluar detyrimin dhe sanksionin e vendosur ose në pamundësi shkatërrohen. Nëse nga shitja gjenerohen të ardhura, të cilat kalojnë shumën e detyrimit dhe gjobës, teprica shkon në Buxhetin e Shtetit.
3.	Gjoba për shkeljet e parashikuara në shkronjën “c”, të pikës 1, të këtij neni, llogaritet jo vetëm për produktet tërësisht të përfunduara, por edhe për ato që mund të përftoheshin nga lëndët e para gjatë përpunimit ose në pritje për t’u përpunuar apo që gjenden në fabrikë ose në ambientet ku është kryer shkelja. 
4. Gjoba për shkeljet e parashikuara në shkronjën “ç”, të pikës 1, të këtij neni, llogaritet jo vetëm për produktet që janë duke u rigjeneruar ose tërësisht të rigjeneruara, por edhe për produktet e denatyruara, që gjenden në ambientet ku është kryer shkelja. 
5.	Depozituesit të miratuar, i cili ka kryer për herë të tretë shkeljen e parashikuar në shkronjat “e” dhe “ë”, të pikës 1, të këtij neni, i hiqet për dy vjet e drejta për të përfituar nga përjashtimet.”.

Neni 6

Neni 88 ndryshohet si më poshtë:


“Neni 88
Prodhimi klandestin i produkteve të akcizës

1. Pa rënë ndesh me Kodin Penal, kushdo, që prodhon në mënyrë të padeklaruar dhe të paautorizuar (klandestine) nga autoritetet doganore produkte që i nënshtrohen pagesës së akcizës, dënohet me:
a) gjobë sa 5-fishi i detyrimeve fiskale që duheshin paguar për këto produkte të akcizës, të prodhuara në mënyrë të padeklaruar dhe të paautorizuar (klandestine). Gjoba, përveç produkteve tërësisht të përfunduara, aplikohet edhe për produktet që mund të përftoheshin nga lëndët e para në përpunim ose në pritje për t’u përpunuar apo që gjenden në mjediset, në fabrikë a në lokalet ku është kryer shkelja;
b) sekuestrim të makinerive, pajisjeve, mjeteve ndihmëse të prodhimit, lëndës së parë, çdo materiali të nevojshëm për prodhimin e këtyre produkteve, si dhe të gjitha produktet e akcizës të gjetura në çdo kohë. 
2. Në kuptim të pikës 1, të këtij neni, me prodhim të paautorizuar kuptohet prodhimi i produkteve të akcizës që kryhet në ambiente dhe me pajisje të padeklaruara dhe të pakontrolluara paraprakisht ose të ndërtuara apo të modifikuara, në mënyrë që produkti të shmanget nga verifikimi.
3. Prodhimi i paautorizuar provohet me praninë në të njëjtin ambient ose në ambientet ngjitur të lëndëve të para të nevojshme për përgatitjen e produkteve të akcizës dhe linjave të prodhimit, të nevojshme për prodhimin e produkteve të akcizës.
4. Mallrat çlirohen nga sekuestroja nëse brenda 30 ditëve nga data e njoftimit tëvendimit paguhet i gjithë detyrimi dhe sanksioni përkatës. Nëse nuk plotësohen këto kushte, mallrat konfiskohen dhe administrohennë përputhje me dispozitat e ligjit për kundërvajtjet administrative për të mbuluar detyrimin dhe sanksionin e vendosur ose në pamundësi shkatërrohen. Nëse nga shitja gjenerohen të ardhura, të cilat kalojnë shumën e detyrimit dhe gjobës, teprica kalon në Buxhetin e Shtetit.”.

Neni 7

Neni 88/1 shfuqizohet.
Neni 8

Neni 89 ndryshohet si më poshtë:

“Neni 89
Manipulimi i pajisjeve dhe shenjave

1. Pa rënë ndesh me Kodin Penal, kryen kundërvajtje administrative kushdo që shmang produktin nga verifikimi:
a) duke hequr, prishur, manipuluar ose bërë të palexueshëm matësit, plumbçet, pullat, markuesit, ngjyruesit, vulat, treguesit e verifikimit ose pajisje të tjera të nevojshme, të kërkuara apo të vendosura nga autoritetet doganore për qëllime verifikimi dhe kontrolli, sipas këtij ligji dhe akteve nënligjore në zbatim të tij;
b) duke mbajtur apo përdorur plumbçet, vulat, pullat, markues, ngjyrues, treguesit e verifikimit ose shenja të tjera të manipuluara ose pa autorizim, të cilat përdoren për qëllime verifikimi dhe kontrolli nga autoritetet doganore, sipas këtij ligji dhe akteve nënligjore në zbatim të tij.
2. Shkeljet e referuara në pikën 1, të këtij neni, dënohen si më poshtë: 
a)	për herën e parë të konstatuar, me gjobë sa 2-fishi i detyrimeve të akcizës të shmangura të produkteve të akcizës, të konvertuara në sasitë përkatëse sipas parashikimeve të këtij ligji;
b)	për herën e dytë të konstatuar, me gjobë sa 3-fishi i detyrimeve të akcizës të shmangura të produkteve të akcizës, të konvertuara në sasitë përkatëse, sipas parashikimeve të këtij ligji;
c)	për herën e tretë të konstatuar dhe më pas, me gjobë sa 5-fishi i detyrimeve të akcizës të shmangura të produkteve të akcizës, të konvertuara në sasitë përkatëse sipas parashikimeve të këtij ligji.
3. Pavarësisht nëse është përfshirë ose jo në shkeljet e parashikuara në pikën 1, të këtij neni, depozituesi i miratuar, i cili ka për detyrë të marrë masat e duhura për ruajtjen dhe mirëfunksionimin e matësve, pajisjeve pullave dhe shenjave të tjera të sipërpërmendura, dënohet me gjobë 500 000 lekë.”.

Neni 9

Nenet 89/1 dhe 89/2 shfuqizohen.


Neni 10

Neni 90 ndryshohet si më poshtë:

“Neni 90
Teprica ose mangësi në magazinën fiskale dhe në qarkullimin e produkteve që i nënshtrohen akcizës

1. Mangësitë mbi 2 për qind, përveç firove të lejuara, krahasuar me regjistrat kontabël, të konstatuara në magazinat fiskale, përbëjnë kundërvajtje administrative dhe dënohen me gjobë në masën sa 3-fishi i detyrimeve të akcizës të munguara që duheshin paguar. 
2. Në rastin e produkteve të denatyruara, kur mangësitë e konstatuara janë mbi 1 për qind deri në 2 për qind, përveç firove të lejuara, krahasuar me regjistrat kontabël, përveç pagesës së akcizës me tarifën më të lartë të këtij produkti, aplikohet gjobë në masën 200 000 lekë. 
3. Në rastin e produkteve të denatyruara, kur mangësitë e konstatuara janë mbi 2 për qind, përveç firove të lejuara, krahasuar me regjistrat kontabël, aplikohet gjobë në masën sa 3-fishi i detyrimeve të akcizës me tarifën më të lartë që duhej paguar, por jo më pak se 200 000 lekë. 
4. Nëse konstatohen sasi tepër, krahasuar me regjistrat kontabël dhe nëse sasia tepër nuk kalon 2 për qind të sasisë së raportuar, depozituesi i miratuar gjobitet me 200 000 lekë. Sasia tepër pasqyrohet në regjistrat kontabël.
5. Për teprica në magazinat fiskale, si dhe teprica të produkteve të denatyruara, mbi 2 për qind dhe të pajustifikuara në dokumentacionin përkatës, aplikohet:
a) për herën e parë të konstatuar, gjobë sa 2-fishi i detyrimeve të akcizës që duheshin paguar, por jo më pak se 200 000 lekë; 
b) për herën e dytë të konstatuar, me gjobë sa 3-fishi i detyrimeve të akcizës që duheshin paguar, por jo më pak se 200 000 lekë; 
c) për herën e tretë të konstatuar dhe më pas, me gjobë sa 5-fishi i detyrimeve të akcizës që duheshin paguar, por jo më pak se 200 000 lekë. 
Sasia tepër pasqyrohet në regjistrat kontabël.
6. Për mangësi mbi firot e lejueshme, të konstatuara në mbërritjen e produkteve që transportohen në regjim pezullues, aplikohet një gjobë sa njëfishi i shumës së detyrimit të akcizës që duhej paguar të sasisë mangët. Nëse mangësia, përveç firove të lejuara, është mbi 2 për qind e sasisë totale të produkteve të akcizës, aplikohet gjobë:
a) për herën e parë të konstatuar, sa 2-fishi i detyrimeve të akcizës që duheshin paguar; 
b) për herën e dytë të konstatuar, gjobë sa 3-fishi i detyrimeve të akcizës që duheshin paguar; 
c) për herën e tretë të konstatuar dhe më pas, gjobë sa 5-fishi i detyrimeve të akcizës që duheshin paguar për tentative për të shmangur produktin nga pagesa e akcizës.
7. Depozituesi i miratuar, të cilit i gjenden produkte akcize ose lëndë të para të paautorizuara, dënohet: 
a) për herën e parë të konstatuar, me gjobë sa 2-fishi i detyrimeve të akcizës që duheshin paguar për këto mallra akcize të paautorizuara; 
b) për herën e dytë të konstatuar, me gjobë sa 3-fishi i detyrimeve të akcizës që duheshin paguar për këto mallra akcize të paautorizuara;  
c) për herën e tretë të konstatuar dhe më pas, me gjobë sa 5-fishi i detyrimeve të akcizës që duheshin paguar për këto mallra akcize të paautorizuara. 
Gjoba, përveç produkteve tërësisht të përfunduara, aplikohet edhe për produktet e akcizës që mund të përftoheshin nga lëndët e para të paautorizuara, në përpunim ose në pritje për t’u përpunuar, që gjenden në ambientet e magazinës fiskale.
8. Për diferenca të konstatuara në cilësi ose në sasi të produkteve të destinuara për eksport, që i nënshtrohen akcizës dhe atyre të deklaruara për t’u përjashtuar ose për t’u rimbursuar, aplikohet gjobë sa 5-fishi i detyrimeve të akcizës që duheshin paguar.
9. Për diferenca të konstatuara në cilësi të produkteve që i nënshtrohen akcizës, aplikohet gjobë sa 3-fishi i detyrimeve të akcizës që duheshin paguar.
10. Tepricat ose mangësitë në pulla fiskale, të konstatuara gjatë kontrollit të magazinave fiskale, përbëjnë kundërvajtje administrative dhe ndëshkohen si diferencat në produkte akcize të konvertuara në sasitë përkatëse, sipas parashikimeve të këtij ligji. 
11. Për efekt të përllogaritjes së masës së detyrimeve të akcizës për mangësitë apo tepricat në magazinat e prodhim/stokimit të lëndëve të para për prodhimin e produkteve të akcizës, niveli i akcizës do të llogaritet në masën e produktit me taksimin më të lartë që mund të prodhohet me këto lëndë të para.
12. Në rastet kur lëndët e para janë të garantuara, përllogaritja e detyrimeve të akcizës bëhet sipas shkallës së taksimit, mbi të cilën është llogaritur garancia e tyre.”.

Neni 11

Neni 91 shfuqizohet.

Neni 12

Në nenin 91/1, pika 3 ndryshohet si më poshtë:
 “3. Për teprica në mjediset e pritësit të regjistruar mbi 2 për qind dhe të pajustifikuara në dokumentacionin përkatës aplikohet:
a) për herën e parë të konstatuar, gjobë sa 2-fishi i detyrimeve të akcizës që duheshin paguar, por në çdo rast jo më pak se 50 000 lekë;
b) për herën e dytë të konstatuar, gjobë sa 3-fishi i detyrimeve të akcizës që duheshin paguar, por në çdo rast jo më pak se 50 000 lekë; 
c) për herën e tretë të konstatuar e më pas, gjobë sa 5-fishi i detyrimeve të akcizës që duheshin paguar, por në çdo rast jo më  pak se 50 000 lekë. 
Sasia tepër pasqyrohet në regjistrat kontabël.”.

Neni 13

Në nenin 94 bëhen ndryshimet dhe shtesat e mëposhtme:
1. Në pikën 1, shkronja “a”, dhe në pikën 2, përcaktimi “detyrime fiskale” zëvendësohet me përcaktimin “detyrime të akcizës”.
2. Në pikën 1, shkronja “c” ndryshohet si më poshtë:
 “c) Kur shkelja konstatohet gjatë transportit, mjeti i transportit në të cilin gjenden mallrat në fjalë sekuestrohet. Mjeti i tansportit çlirohet nga sekuestroja nëse brenda 30 ditëve nga data e njoftimit të vendimit paguhet i gjithë detyrimi dhe sanksioni përkatës. Nëse nuk plotësohen këto kushte, mjeti i transportit konfiskohet dhe shitet, në përputhje me dispozitat e ligjit për kundërvajtjet administrative, për të mbuluar detyrimin dhe sanksionin e vendosur.
Mjetet e transportit përjashtohen nga sekuestrimi ose sekuestrimi i vendosur revokohet apo anulohet kur, në bazë të provave që disponohen, rezulton se pronari i tyre nuk është i përfshirë në shkeljen në fjalë. Nëse nga shitja gjenerohen të ardhura, të cilat kalojnë shumën e detyrimit dhe gjobës, teprica kalon në Buxhetin e Shtetit.”.
3. Pika 3 ndryshohet si më poshtë:
 “3. Mallrat e konfiskuara trajtohen në përputhje me ligjin “Për kundërvajtjet administrative”, ose në pamundësi shkatë-rrohen.”.
Neni 14

Neni 95 ndryshohet si më poshtë:

“Neni 95
Mbajtja, transportimi ose shitja e produkteve të akcizës pa shenjues ose ngjyrues

Mbajtja, hedhja në qarkullim të lirë, tregtimi, eksportimi, importimi, shpërndarja, transportimi, rafinimi ose kryerja e çdo aktiviteti tjetër me produktet që markohen/shenjohen apo ngjyrosen apo që nuk kanë markuesin/shenjuesin apo ngjyruesin në sasinë dhe përqendrimin e duhur dënohen si më poshtë:
a) për herën e parë të konstatuar, me gjobësa 2-fishi i detyrimeve të akcizës që duhet të paguhet për të gjithë sasinë e produktit të gjendur në depozitë, për herën e dytë të konstatuar me gjobë sa 3-fishi i detyrimeve të akcizës që duhet të paguhet për të gjithë sasinë e produktit të gjendur në depozitë dhe për herën e tretë të konstatuar dhe më pas, me gjobësa5-fishi i detyrimeve fiskale që duhet të paguhen për të gjithë sasinë e produktit të gjendur në depozitë;
b) me sekuestrimin e të gjithë sasisë së produktit të gjendur në depozitë dhe të mjetit të transportit, kur shkelja është verifikuar gjatë këtij procesi. Mjetet e transportit përjashtohen nga sekuestrimi ose sekuestrimi i vendosur revokohet ose anulohet kur, në bazë të provave që disponohen, rezulton se pronari i tyre nuk është pëfshirë në shkeljen në fjalë.
Mallrat dhe mjeti i transportit të sekuestruara çlirohen nëse paguhet i gjithë detyrimi dhe sanksioni përkatës dhe më pas mallrat shenjohen ose ngjyrosen në mënyrën e duhur. Nëse nuk plotësohen të gjitha këto kushte, këto mallra dhe mjete konfiskohen dhe shiten në përputhje me dispozitat e ligjit për kundërvajtjet administrative, për të mbuluar detyrimin dhe sanksionin e vendosur ose shkatërrohen në rastet kur nuk plotësojnë standardet për të qarkulluar në Republikën e Shqipërisë. Nëse nga shitja gjenerohen të ardhura, të cilat kalojnë shumën e detyrimit dhe gjobës, teprica shkon në Buxhetin e Shtetit.”.
Neni 15

Nenet 95/1 dhe 95/2 shfuqizohen.

Neni 16

Në nenin 96 bëhen ndryshimet e mëposhtme:
1. Në paragrafin e parë, termi “fiskale” zëvendësohet me termin “të akcizës”.
2. Paragrafi i dytë ndryshohet si më poshtë:
 “Për efekt të përllogaritjes së masës së detyrimeve të akcizës për mangësitë apo tepricat në magazinat e prodhim/stokimit të lëndëve të para për prodhimin e produkteve të akcizës, niveli i akcizës do të llogaritet në masën e produktit me taksimin më të lartë që mund të prodhohet me këto lëndë të para.
Në rastet kur lëndët e para janë të garantuara, përllogaritja e detyrimeve të akcizës bëhet sipas shkallës së taksimit mbi të cilën është llogaritur garancia e tyre.”.
Neni 17

Neni 96/1 ndryshohet si më poshtë:

“Neni 96/1
Raste të tjera

1. Shkeljet, të cilave u referohet shkronja “a”, e pikës 1, të nenit 85, të parashikuara shprehimisht në këtë kre, të cilat nuk kanë sjellë mospagim të detyrimeve që duheshin paguar, dënohen me gjobë 50 000 lekë.
2. Kur i njëjti person ka kryer disa kundërvajtje administrative në të njëjtën kohë, çdo shkelje ndëshkohet në veçanti.
3. Shkelja e mbetur në tentativë ndëshkohet si shkelje e kryer.”.
Neni 18

Shtojca 1, që i bashkëlidhet ligjit në fuqi, zëvendësohet me shtojcën me të njëjtin numër, që i bashkëlidhet këtij ligji.



Neni 19

Ky ligj hyn në fuqi menjëherë, botohet në Fletoren Zyrtare dhe i fillon efektet financiare nga data 1 janar 2017.
KRYETARI
Ilir Meta

Miratuar në datën 15.12.2016

SHTOJCA NR. 1 
MALLRAT E TATUESHME ME AKCIZË NË REPUBLIKËN E SHQIPËRISË

	Kategoria 
	Kodi NK 
	Përshkrimi 
	Shkalla taksimit 

	I 
	KAFE 

	C100 
Kafe e papjekur 
	09 01 11 00 
09 01 12 00 
	Kafe jo e pjekur e dekafeinizuar ose jo 
	0 

	C200 
Kafe e Pjekur 
	09 01 21 00 
09 01 22 00 
	Kafe e pjekur e dekafeinizuar ose jo 
	60 lekë/kg 

	C300 
Lëkura, lëvoret zëvendësuesit e kafesë 
	09 01 90 
	Lëkura dhe lëvoret e kafesë. Zëvendësuesit e kafesë që përmbajnë kafe 
	50 lekë/kg 

	C900 
Ekstrakte, 
esenca, koncentrate kafeje dhe përgatitje prej tyre 
	21 01 11 00 
21 01 12 92 
21 01 12 98 
	Ekstrakte, esenca, koncentrate kafeje dhe përgatitje prej tyre (neskafe etj.) 
	250 lekë/kg kafe 

	I/1 
	PIJE ENERGJIKE 

	D000 
	22 02 10 00 
	Pije energjike 
	30 lekë/litër 

	II 
	BIRRË, VERË, ALKOOL DHE PIJE 
ALKOOLIKE 

	B000
Birra 

	22 03
	Birrë e bërë nga malto:
-nga prodhues vendas e të huaj, ligjërisht dhe ekonomikisht te pavarur, me sasi më të vogël se 200 000 HL në vit: 

Nga prodhues vendas e të huaj, ligjërisht dhe ekonomikisht te pavarur, me sasi më të madhe se 200 000 HL në vit 

	
360 lekë/HL/ shkallë alkoolometrike


710 lekë/HL/ shkallë alkoolometrike


	W200 
Vera e qetë dhe pijet e qeta të fermentuara 
	22 04 21 
22 04 29 
22 04 30 
22 04 30 10 
22 04 30 96 
22 04 30 98 
22 05 10 10 
22 05 90 10 
22 06 00 10  
22 06 00 59  
22 06 00 89 
	Verë e qetë dhe musht rrushi; Vermuth e verëra të tjera të përgatitura nga bimë ose substanca aromatizuese; Pije të tjera të fermentuara (p.sh. musht molle, musht dardhe, hydromel); përzierje të pijeve të fermentuara dhe përzierje të pijeve të fermentuara dhe pijeve joalkoolike të pagazuara. 
- nga prodhues vendas e të huaj me sasi < = 10 000 hektolitër/vit 
- nga prodhues vendas e të huaj me sasi > 10 000 hektolitër/vit 
	3 000 lekë/HL për verërat me forcë alkoolike deri në 12,5 gradë dhe 
4 000 lekë/HL për verërat me forcë alkoolike mbi 12,5 gradë 
10 000 lekë/HL për verërat me forcë alkoolike deri në 12,5 gradë dhe 12 000 lekë/HL për verërat me forcë alkoolike mbi 12,5 gradë 

	W300
Vera spunante, 
Shampanja dhe pijet e fermentuara dhe të gazuara 
	22 04 10 
22 04 21 06 
22 04 21 07 
22 04 21 08 
22 04 21 09 
22 05 10 10 
22 05 90 10 
22 06 00 39 
















22 06 00 31	
22 06 00 51
22 06 00 81
	Verërat spumante, Shampanja; Verë ndryshe nga ato të nënkreut 220410, në shishe me tapa “kërpudhë” që lidhet me mbërthyes apo tela; verë e ndërtuar ndryshe me një presion të pranueshëm në sajë të dyoksidit të karbonit. Vermuth e verëra të tjera të përgatitura nga bimë ose substanca aromatizuese të një force alkoolike ndaj volumit prej 18% apo më pak. Pije të tjera të fermentuara (p.sh. musht molle, musht dardhe, hydromel); përzierje të pijeve të fermentuara dhe përzierjet e pijeve të fermentuara dhe pijeve joalkoolike të gazuara. 


Cider dhe cider dardhe me permbajtje alkooli 8,5%
	5 200 lekë/HL























3120 lekë/HL

	I000 
Pijet alkoolike të ndërmjetme 
	22 04 21 85 
22 04 21 86 
22 04 21 87 
22 04 21 88 
22 04 21 89 
22 04 21 90 
22 04 21 91 
22 04 21 93 
22 04 21 94 
22 04 21 95 
22 04 21 96 
22 04 21 97 
22 04 21 98 
22 04 29 85 
22 04 29 86 
22 04 29 87 
22 04 29 88 
22 04 29 89 
22 04 29 90 
22 04 29 91 
22 04 29 93 
22 04 29 94 
22 04 29 95 
22 04 29 96 
22 04 29 97 
22 04 29 98 
22 05 10 10 
22 05 10 90 
22 05 90 10 
22 05 90 90 
22 06 00 10  
22 06 00 39  
22 06 00 59  
22 06 00 89 
	Pijet alkoolike të ndërmjetme me një forcë alkooli mbi 15% volum por që nuk e kalon 22% volum; 
Sipas përcaktimeve të nenit 74 të ligjit. 
	5 200 lekë/HL 

	S200 
Pije alkolike (Spirituous Beverages). 
	22042192 
22042193 
22042194 
22042195 
22042196 
22042197 
22042198 
22042992 
22042993 
	Pije alkoolike; të përfituara nga distilimi i verës së rrushit apo të bërsive të rrushit, Whisky, Rum dhe të tjera pije të përfituara nga distilimi i produkteve të fermentuara nga kallami i sheqerit, Gin dhe Geneva, Vodka, likere dhe tonike, Uzo. 
- nga prodhues vendas e të huaj me sasi < = 20 000 hektolitër/vit 
	65 000 lekë për HL alkool anhidër 


	
	22042994 
22042995 
22042996 
22042997 
22042998 
22051090 
22059090 
22060010  
22060039  
22060059  
22060089 
22082012 
22082014 
22082026 
22082027 
22082029 
22082040 
22082062 
22082064 
22082086 
22082087 
22082089 
22083011 
22083019 
22083030 
22083041 
22083049 
22083061 
22083069 
22083071 
22083079 
22083082 
22083088 
22084011 
22084031 
22084039 
22084051 
22084091 
22084099 
22085011 
22085019 
22085091 
22085099 
22086011 
22086019 
22086091 
22086099 
22087010 
22087090 
22089011 
22089019 
22089033 
22089038 
22089041 
22089045 
22089048 
22089052 
22089054 
22089056 
22089069 
22089071 
22089075 
22089077 
22089078 
	- nga prodhues vendas e të huaj me sasi >20 000 hektolitër/vit 


	84 500 lekë për HL alkool anhidër 



	S300 
Alkooli etilik jo i denatyruar 
	22071000 
22089091 
22089099 
	Alkool etilik jo i denatyruar i një force alkoolike ndaj volumit prej 80% volum apo më shumë 
	
45 000 lekë për HL alkool anhidër 

	S400 
Alkool etilik i denatyruar
	22072000 
	Alkool etilik i denatyruar 
	0 (zero) 

	S400 
Rakia sipas përcaktimeve të nenit 66 të ligjit 
	22082029 
	Raki 
	
20 000 lekë për HL alkool anhidër 

	S500 
Produkte të tjera që përmbajnë alkool etilik 
	Kapitujt 17 deri 22 të NK 
	Të gjitha produktet që kanë një shkallë 
alkoolometrike efektive mbi 1,2 % ndaj volumit dhe pavarësisht klasifikimit në sistemin NK, sipas nenit 64 të ligjit 
	
45 000 lekë për HL alkool anhidër 

	III 
	DUHAN DHE NËNPRODUKTET E TIJ 

	T300 
Puro dhe 
cigarillos 
	24 02 10 00 
	Puro dhe cigarillos që përmbajnë duhan 
	4400  lekë/kg


	T200
Cigare që përmbajnë duhan

	24 02 20
	Cigare që përmbajnë duhan
	5500 lekë/1000 copë
Në 1 janar 2018  5750 lekë/1000 copë
Në 1 janar 2019  6000 lekë/1000 copë
Në 1 janar 2020  6250 lekë/1000 copë
Në 1 janar 2021 
6500 lekë/1000 copë

	T500
Puro, cigarillos dhe cigare me zëvendësues duhani
	24 02 90
	Puro, cigarillos dhe cigare me zëvendësues duhani
	
4400 lekë/kg


	T400
Duhan tjetër i përpunuar dhe zëvendësuesit e duhanit
	24 03
	Duhan tjetër i
përpunuar dhe
zëvendësuesit e
duhanit, duhan i homogjenizuar ose i rindërtuar, ekstrakte dhe esenca prej duhani
Duhan i përpunuar me gjethe duhani të kultivuara në Shqipëri 
	4400 lekë/kg






2500 lekë/kg 

	IV 
	PRODUKTET ENERGJETIKE 

	E200 
Vajrat vegjetale dhe shtazore të klasifikuara në krerët 1507 deri 
	1507 deri 1518 
	Vajrat dhe dhjamërat prej kafshëve apo vegjetale dhe produktet prej tyre 
	Sipas përcaktimeve të neneve 50 e 51 të ligjit 

	1518 të NK nëse përdoren për ngrohje apo 
motorë 

	E300 
Vajra minerale 
	27071010 
27071090 
27072010 
27072090 
27073010 
27073090 
27075010 
27075090 
	Produktet e vajrave minerale që i përkasin kodeve NK të kreut 2707 
	50 lekë/litri 

	E400 
	27 10 12 11 
	Naftë që kërkon një proces specifik përpunimi 
	50 lekë/litri 

	E410 
	27 10 12 41 
27 19 12 45 
27 10 12 49 
	Vajra të lehta (benzinë dhe benzol) 
Benzinë dhe benzol pa plumb, me përmbajtje plumbi jo më tepër se 0,013 gr/litër 
Me më pak se 95 oktan 
Me 95-98 oktan 
Me 98 e më shumë oktan 
	37 lekë/litri 

	E420 
	27 10 12 51 
27 10 12 59 
	Benzinë me plumb, me përmbajtje plumbi më tepër se 0,013 gr/litër 
Me më pak se 98 oktan 
Me 98 e më shumë oktan 
	50 lekë/litri 

	E430 
	27 10 19 11 deri 
27 10 19 29 
27 10 19 21 deri 
27 10 19 25 
	Vajguret 
Karburantet, tip vajguri 
	20 lekë/litri 
20 lekë/litri 

	E440 
	27 10 19 31 deri 
27 10 19 48 
	Vajra të rënda (gazoil) 
	37 lekë/litri 

	E450 
	27 10 19 51 deri 
27 10 19 69 
	Vajra të rënda si lëndë djegëse (lëndë djegëse, solar, 
mazut) 
	37 lekë/kg 

	E460 
	2710 20 
	Biodiesel me vajra nafte 
	37 lekë/kg 

	E470 
	27 10 19 71 deri 
27 10 19 99 
	Vajra lubrifikante dhe vajra të tjera 
	40 lekë/kg 

	E471 
	27 109 100 
deri 
27109900 
	Mbetje vajrash 
	5 lekë/kg 

	E472 

	27 12 10 90
	Graso 
	40 lekë/kg 

	E480                                    27 13 11 00 
                                            27 13 12 00
	Koks nafte 
	2 lekë/kg 

	E490 
	27 13 20 00 
	Bitum nafte 
	5 lekë/kg 

	E490 
	27 13 90 
	Mbetje të vajrave të naftës dhe të mineraleve bituminoze (bitumen) 
	5 lekë/kg 

	E491 
	27 15 
	Përzierje bituminoze të bazuara në asfaltin natyror, në bitumen e naftës, në katranin mineral, ose në terpentinën e katranit mineral (masticet bituminoze) Vernik Bituminoz (psh asfalto-beton) 
	5 lekë/kg bitum 

	E500 
Gazet e naftës dhe hidrokarbure të tjera gazoike 
	27111211 
27111219 
27111291 
27111293 
27111294 
27111297 
27111310 
27111330 
27111391 
27111397 
27111400
	Gazet e naftës dhe hidrokarbure të tjera gazoike për përdorim si lëndë djegëse për motor automjetesh.
	8 lekë/litri 

	E501 
Gazet e naftës dhe hidrokarbure të tjera gazoike 
	27111211 
27111219 
27111291 
27111293 
27111294 
27111297 
27111310 
27111330 
27111391 
27111397 
27111400
	Gazet e naftës dhe hidrokarbure të tjera gazoike për përdorim të ndryshëm nga ai si lëndë djegëse për motor automjetesh.
	0 lekë/litri 

	E600 
Hidrokarburet aciklike 
	2901 
	Hidrokarburet aciklike 
	37 lekë/kg 

	E700 
Hidrokarburet ciklike 
	2902 
	Hidrokarburet ciklike 
	37 lekë/kg 

	E800 
Metanol (Alkooli 
metilik) 
	29051100 
	Metanol (Alkooli metilik) 
	Sipas përcaktimeve të neneve 50 e 51 të ligjit 

	L000 
	34 03 19 10 
34 03 99 00 
	Preparate për lubrifikimin e makinerive, pajisjeve dhe automjeteve 
	40 lekë/kg 

	L000 
Preparatet antiplasëse, frenues oksidimi; Alkibenzenet e përziera 
	3811 dhe 3817 
	Preparatet antiplasëse, frenues oksidimi, stabilizator rrëshire, përmirësues viskoziteti, kundër korrozionit, dhe elemente shtesë të përgatitura për vajrat minerale (përfshirë benzinën) apo lëngje të tjera të përdorura për qëllime të tjera si vajrat minerale 
Alkibenzenet e përziera dhe Alkinaftalenet e përziera 
	Sipas përcaktimeve të neneve 50 e 51të ligjit 

	E920 
Biodiezel 
	3826 00 
	Acidet yndyrore /Biodiezel me më pak se 70% vajra nafte të kapitullit 27 
	37 lekë/litri 

	V 
	FISHEKZJARRËT 

	F000 
Fishekzjarrët 
	36 04 10 00 
	Fishekzjarrët 
	200 lekë/kg 

	F000 
	36 04 90 00 
	Të tjera 
	200 lekë/kg 

	VI 
	GOMAT 

	P100 
Goma të reja 
	40 11 
	Goma të reja pneumatike prej gome 
	20 lekë/kg 

	P200 
Goma të riveshura 
	40 12 (përveç 40 12 20 00) 
	Goma pneumatike të riveshura; goma mishi apo të zakonshme; veshja e jashtme (pjesa me lule) dhe fashetat e gomës 
	40 lekë/kg 

	P300 
Goma të përdorura 
	40 12 20 00 
	Goma pneumatike të përdorura 
	100 lekë/kg 

	VII 
	PILAT DHE BATERITË PRIMARE; 
AKUMULATORËT ELEKTRIKË 

	A100 
Pilat dhe bateritë primare 
	85 06 
	Pilat dhe bateritë primare 
	200 lekë/kg 

	A200 
Akumulatorët 
	85 07 
	Akumulatorët elektrikë, përfshirë ndarëset e tyre, nëse janë apo jo drejtkëndëshe (përfshirë katrorët) 
	20 lekë/kg 

	VIII 
	LLAMBA INKANDESHENTE 

	Y100 
Llambat inkadeshente 
	85 39 22 10 
85 39 22 90 
85 39 29 92 
85 39 29 98 
	Llambat reflektor 
Të tjera 
Më tepër se 100 V 
Jo më tepër se 100 V 
	100 lekë/copa 
100 lekë/copa 
100 lekë/copa 
100 lekë/copa 




DEKRET
Nr. 9902, datë 23.12.2016

PËR SHPALLJE LIGJI DHE DHËNIEN E PËLQIMIT PËR HYRJEN NË FUQI MENJËHERË TË LIGJIT

Në mbështetje të nenit 84, pikat 1 dhe 4, dhe nenit 93 të Kushtetutës,

DEKRETOJ:

Neni 1

Shpalljen e ligjit nr. 126/2016 “Për disa ndryshime dhe shtesa në ligjin nr. 61/2012, “Për akcizat në Republikën e Shqipërisë”, të ndryshuar”.

Neni 2

Dhënien e pëlqimit për hyrjen në fuqi menjëherë të ligjit nr. 126/2016 “Për disa ndryshime dhe shtesa në ligjin nr. 61/2012, “Për akcizat në Republikën e Shqipërisë”, të ndryshuar”.

Neni 3

Ky dekret hyn në fuqi menjëherë

PRESIDENTI I REPUBLIKËS 
SË SHQIPËRISË
Bujar Nishani








LIGJ
Nr. 127/2016

PËR DISA NDRYSHIME DHE SHTESA NË LIGJIN NR. 9975, DATË 28.7.2008, “PËR TAKSAT KOMBËTARE”, TË NDRYSHUAR

Në mbështetje të neneve 78, 83, pika 1, 84, pika 4, dhe 155, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 9975, datë 28.7.2008, “Për taksat kombëtare”, të ndryshuar, bëhen këto ndryshime dhe shtesa:

Neni 1

Në nenin 2, pika 5, shkronja “b”, fjalët “më shumë se 7 000 000 lekë” zëvendësohen me fjalët “më shumë se 5 000 000 lekë”.

Neni 2

Në nenin 3 bëhen shtesat e mëposhtme:
a) Në pikën  2, në fund të fjalisë bëhet shtesa si më poshtë:
“si dhe për benzinën ose gazoilin që gjendet në përmbajtjen e biokarburantit (sipas kodeve tarifore të NKM-së 27102011 deri në kodin 27102019, 27102090, si dhe klasifikimin në nënkreun 38 26 00).”.
b) Në pikën  6, në fund të fjalisë bëhet shtesa si më poshtë:
“si dhe për benzinën ose gazoilin që gjendet në përmbajtjen e biokarburantit (sipas kodeve tarifore të NKM-së 27102011 deri në kodin 27102019, 27102090, si dhe klasifikimin në nënkreun 38 26 00).”.

Neni 3

Në nenin 4 bëhen shtesa dhe ndryshimet e mëposhtme: 
a) Në pikën 2, pas fjalisë ekzistuese shtohet fjalia me këtë përmbajtje: 
 “Kjo taksë paguhet për sasinë e benzinës dhe të gazoilit të importuar apo të prodhuar në vend, me përjashtim të sasisë së benzinës dhe të gazoilit të prodhuar në vend, por të eksportuar jashtë territorit të Shqipërisë.”.
b) Në pikën 3, pas fjalisë që përfundon me fjalët “vjetor të detyrueshëm të mjetit.” shtohet paragrafi me këtë përmbajtje:
 “Kontrolli tenik i mjeteve rrugore me motor dhe rimorkiove të tyre kryhet brenda periudhës së vlefshmërisë 365-ditore të taksës vjetore të mjeteve të përdorura.”. 
c) Në pikën 4 bëhen këto ndryshime: 
i) Në fjalinë e dytë, të paragrafit të parë, fjalët “masën sa 2/3” zëvendësohen me fjalët “masën sa 1/2”.
ii) Paragrafi i tretë ndryshohet si më poshtë:
“Në rastin kur taksa e rentës minerare aplikohet në përqindje, kjo taksë  llogaritet duke shumëzuar vlerën e shitjes së produktit (pa TVSH) me përqindjen e rentës. Kur taksa e rentës minerare aplikohet në vlerë fikse për njësi, shuma e rentës minerare llogaritet duke shumëzuar sasitë e shitjes së produktit me vlerën e rentës minerare. Në rastin e shitjes së mineralit të grupit të parë (I), “Mineralet metalike”, për përpunim brenda vendit, nga nxjerrësi te përpunuesi, përqindja e rentës aplikohet në masën sa 1/2 e normës së rentës së përcaktuar në shtojcën nr. 2, mbi vlerën (çmimin) e shitjes, e cila, për efekt të përllogaritjes së rentës minerare, nuk mund të jetë më e vogël se çmimi i shitjes për eksport të mineralit të papërpunuar.”.
ç) Në pikën 8 bëhen ndryshimet e mëposhtme:
i) Në shkronjën “a”, në paragrafin e parë, përcaktimi “Vetëm për industrinë vendase të riciklimit, taksa për ambalazhet e prodhuara nga riciklimi i mbetjeve plastike të gjeneruara në vend caktohet në masën 50 lekë/kg” zëvendësohet me përcaktimin “Vetëm për industrinë vendase të riciklimit, taksa për ambalazhet e prodhuara nga riciklimi i mbetjeve plastike të gjeneruara në vend caktohet në masën 1 lek/kg”.
ii) Në shkronjën “a”, në paragrafin e pestë, përcaktimi “Taksa për ambalazhet e prodhuara nga riciklimi i mbetjeve plastike të gjeneruara në vend caktohet në masën 50 lekë/kg” zëvendësohet me përcaktimin “Taksa për ambalazhet e prodhuara nga riciklimi i mbetjeve plastike të gjeneruara në vend caktohet në masën 1 lek/kg”.
d) Numërtimi i pikës 9, “Taksa mbi primet e shkruara...”, bëhet 10.
 
Neni 4

Në nenin 4/1, pika 1, hiqen fjalët “pikat 1, 2, 3, 4, 5, 6, 7 dhe 8”.

Neni 5

Në nenin 5, shkronja “g”, në fund të fjalisë shtohen fjalët: 
 “Për qëllime të mbledhjes së taksës, këto shoqëri e evidentojnë atë veçmas nga primi.”. 

Neni 6

Në nenin 9 bëhen këto ndryshime:
a) Në pikën 1, shkronja “c” ndryshohet si më poshtë:
“c) pagesat e taksës së mjeteve të bllokuara me vendim të gjykatës, të prokurorisë, për periudhën në të cilën mjeti ka qenë i bllokuar, dhe pagesat e taksës së mjeteve të vjedhura, të djegura, të shkatërruara nga aksidentet, të vërtetuara nga organet e prokurorisë.”. 
b) Në pikën 1, shkronja “ç”, fjalët “autoveturat tip 4+1 vende” zëvendësohen me fjalët “autoveturat tip deri në 4+1 vende”.
c) Në pikën 7, shkronja “c” ndryshohet si më poshtë: 
 “c) pagesat e taksës së mjeteve të bllokuara me vendim të gjykatës, të prokurorisë, për periudhën në të cilën mjeti ka qenë i bllokuar, dhe pagesat e taksës së mjeteve të vjedhura, të djegura, të shkatërruara nga aksidentet, të vërtetuara nga organet e prokurorisë.”.

Neni 7

Shtojca nr. 2, bashkëlidhur ligjit në fuqi, zëvendësohet me shtojcën nr. 2, që i bashkëlidhet këtij ligji.




Neni 8

Ky ligj hyn në fuqi menjëherë, botohet në Fletoren Zyrtare dhe i fillon efektet financiare nga data 1 janar 2017. 
KRYETARI
Ilir Meta

Miratuar në datën 15.12.2016

















SHTOJCA NR. 2 
RENTA MINERARE SIPAS KLASIFIKIMIT 
	Nr.
	Emërtimi i grupit të mineraleve sipas ligjit minerar
	Përqindja
e rentës
minerare

	Grupi i parë (I)MINERALET METALIKE 

	1 
	Mineralet e Argjendit 
	10 % 

	2 
	Mineralet e Arit 
	10 % 

	3 
	Mineralet e Bakrit 
	6 % 

	4 
	Mineralet e Kromit për eksport
	6 % 

	5 
	Mineralet e Nikelit (nikel-silikat) 
	
6 % 

	6 
	Mineralet e Hekurit (hekur-nikeli) 
	
5 % 

	7 
	Mineralet Plumbit 
	5 % 

	8 
	Mineralet e Zinkut 
	7 % 

	9 
	Gjithë mineralet e tjera metalike 
	4 % 

	Grupi i dytë (II) MINERALET JOMETALIKE 

	10 
	Të gjitha mineralet jometalike 
	
4 % 

	Grupi i tretë (III) QYMYRET DHE BITUMET 

	11 
	Qymyret 
	19 940 lekë/ton

	12 
	Bitumet 
	2 371 lekë/ton

	13 
	Rërat bituminoze 
	117 lekë/m3

	14 
	Reshpet naftore 
	117 lekë/m3

	15 
	Pirobitumet 
	186 lekë/ton

	16
	Qymyr guri
	200 lekë/ton

	Grupi i katërt (IV) MINERALET DHE MATERIALET E NDËRTIMIT 

	17 
	Graniti 
	5 850 lekë/m3

	18 
	 Gëlqerorët 
	47 lekë/m3

	19 
	Gabrot 
	47 lekë/m3

	20 
	Bazaltet 
	73 lekë/ton

	21 
	Konglomerate 
	7 %

	22 
	Mermeri 
	4 095 lekë/m3

	23 
	Pllakat e ndërtimit 
	

	23.1
	Pllaka guri
	228 lekë/m3

	23.2
	Pllaka ranore
	1 456 lekë/m3

	23.3
	Pllaka graniti
	6 825 lekë/m3

	23.4
	Pllaka  mermeri
	4 550 lekë/m3

	23.5
	Pllaka të tjera
	6 000 lekë/ton

	24
	Pllagjiogranitet 
	5 %

	25 
	Ranoret 
	491 lekë/m3

	26 
	Serpentinitet 
	47 lekë/m3

	27 
	Travertinat 
	2 925 lekë/m3

	28 
	Traktolitet 
	2 925 lekë/m3

	29
	Gips
	21 lekë /ton

	30
	Alabastër
	423 lekë/m3

	31
	Argjila (prodhim çimento, tjegulla, tulla etj.)
	
15 lekë/ton

	32
	Argjila (prodhim diga hidrocentrali)
	
104 lekë/m3

	33
	Argjil (për prodhim qeramike)
	
23 lekë/ton

	34
	Rërë lumi
	98 lekë/m3

	35
	Inerte lumore
	42 lekë/m3

	36
	Gjithë mineralet e tjera të grupit të katërt
	
104 lekë/m3

	Grupi i pestë (V) GURËT E ÇMUAR 

	37 
	Gjithë mineralet e grupit të pestë 
	
10 % 

	Grupi i gjashtë (VI) GURËT GJYSMË TË ÇMUAR DHE OPALI 

	38 
	Gjithë mineralet e grupit të gjashtë 
	
10 % 

	39 
	Grupi i shtatë (VII) NAFTA DHE GAZI 
	
10 % 





DEKRET
Nr. 9903, datë 23.12.2016

PËR SHPALLJE LIGJI DHE DHËNIEN E PËLQIMIT PËR HYRJEN NË FUQI MENJËHERË TË LIGJIT

Në mbështetje të nenit 84, pikat 1 dhe 4, dhe nenit 93 të Kushtetutës,

DEKRETOJ

Neni 1

Shpalljen e ligjit nr. 127/2016 “Për disa ndryshime dhe shtesa në ligjin nr. 9975, datë 28.07.2008 “Për taksat kombëtare”, të ndryshuar”.


Neni 2

Dhënien e pëlqimit për hyrjen në fuqi menjëherë të ligjit nr. 127/2016 “Për disa ndryshime dhe shtesa në ligjin nr. 9975, datë 28.07.2008 “Për taksat kombëtare”, të ndryshuar”.

Neni 3
Ky dekret hyn në fuqi menjëherë

PRESIDENTI I REPUBLIKËS 
SË SHQIPËRISË
Bujar Nishani



LIGJ
Nr. 128/2016

PËR DISA NDRYSHIME NË LIGJIN NR. 9981, DATË 8.9.2008, “PËR MIRATIMIN E NIVELEVE TË TARIFËS DOGANORE”, TË NDRYSHUAR

Në mbështetje të neneve 78, 83, pika 1, 84, pika 4, dhe 155, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË






VENDOSI:

Neni 1

Nivelet tarifore të disa artikujve, të përcaktuara në lidhjen nr. 1, që i bashkëlidhet ligjit nr. 9981, datë 8.9.2008, “Për miratimin e niveleve të tarifës doganore”, të ndryshuar, ndryshojnë sipas aneksit 1, që i bashkëlidhet këtij ligji.

Neni 2

Ky ligj hyn në fuqi menjëherë, botohet në Fletoren Zyrtare dhe i fillon efektet financiare nga data 1 janar 2017.

KRYETARI
Ilir Meta
Miratuar në datën 15.12.2016


ANEKSI 1

	Kodi sipas NKM 2016
	Emërtimi
	Tarifa doganore
Ishte
	Tarifa doganore                         Bëhet

	2704 0
	[bookmark: _GoBack]- - Koks dhe gjysmëkoks nga qymyrguri:
	2 %
	0 %

	3208 10 90
	- - Të tjera
	6 %
	0 %

	3208 90 91
	- - - Bazuar në polimer sintetik
	6 %
	0 %

	3210 00 90
	- Të tjera
	6 %
	0 %

	3212 10 00
	- Krisafet stampuese
	6 %
	0 %

	3403 91 00
	- - Preparatet për trajtimin e materialeve tekstile, lëkurëve, gëzofëve apo materialeve të tjera
	6 %
	
0 %

	3404 90 00
	- Të tjera
	6 %
			0 %

	3814 00 90
	- Të tjera
	2 %
	0 %

	3905 12 00
	- - Në dispersion ujor 
	2 %
	0 %

	3919 10 15
	- - - Prej polipropileni
	6 %
	0 %

	3919 10 19
	- - - Të tjera
	6 %
	0 %

	3919 10 80
	- - Të tjera
	6 %
	0 %

	3919 90 00
	- Të tjera
	6 %
	0 %

	3920 20 80
	- - Me trashësi që e kalon 0,10 mm
	6 %
	0 %

	3921 13 10
	- - - Fleksibël
	6 %
	0 %

	3921 13 90
	- - - Të tjera
	6 %
	0 %

	3921 90 10
	- - - Prej poliestereve
	6 %
	0 %

	3921 90 90
	- - Të tjera
	6 %
	0 %

	3923 90 00
	- Të tjera
	6 %
	0 %

	3926 90 92
	- - - Të bëra prej fletëve
	6 %
	0 %

	3926 90 97
	- - - Të tjera
	6 %
	0 %

	4008 11 00
	- - Pllaka, fleta dhe shirita
	15 %
	0 %

	4008 29 00
	- - Të tjera
	15 %
	0 %

	4104 41 90
	- - - - Të tjera
	10 %
	0 %

	4114 10 10
	- - Prej deleve dhe qengjave
	10 %
	0 %

	4114 20 00
	- Lëkurët e lustrosura dhe lëkurët e lustrosura të laminuara; lëkurë e metalizuar
	10 %
			
0 %

	5512 11 00
	- - Të pazbardhura apo të zbardhura
	10 %
	0 %

	5512 19 90
	- - - Të tjera
	10 %
	0 %

	5602 10 19
	- - - - Prej materialeve të tjera tekstile
	10 %
	0 %

	5607 21 00
	- - Spango lidhëse apo ambalazhuese
	2 %
	0 %

	5607 50 11
	- - - - Të gërshetuara apo të pështjella
	2 %
	0 %

	5607 90 90
	- - Të tjera
	2 %
	0 %

	5609 00 00
	Artikuj të fijeve, shiritave apo të ngjashmeve të tyre të kreut 5404 apo 5405, prej spangove, kordave, litarëve apo kabllove, të papërfshira dhe të paspecifikuara diku tjetër
	15 %
	


0 %

	5806 32 90
	--- Të tjera
	10 %
	0 %

	5806 39 00
	--Prej materialeve të tjera tekstile
	10 %
	0 %

	5806 40 00
	- Fjongo që përbëhen nga baza pa indin të bashkuar nëpërmjet një ngjitësi (bolducs)
	10 %
	
0 %

	5811 00 00
	Produktet tekstile të mbushura me tegela, të përbëra nga një apo më shumë shtresa prej materiali tekstili bashkuar me mbushjen nëpërmjet qepjes apo ndryshe, përveç qëndismave të kreut 5810
	10 %
	


0 %

	6005 31 90
	- - - Të tjera
	10 %
	0 %

	6005 33 90
	- - - Të tjera
	10 %
	0 %

	6005 90 90
	- - Të tjera
	10 %
	0 %

	6302 60 00
	- Shtresa tualeti dhe shtresa kuzhine, prej pëlhurave të endura si peshqir apo pëlhurave të ngjashme me thekë, prej pambuku
	10 %
	

0 %

	6805 10 00
	- Mbi një bazë vetëm të pëlhurave tekstile të endura
	15 %
	0 %

	6914 90 00
	- Të tjera
	15 %
	0 %

















DEKRET
Nr. 9904, datë 23.12.2016

PËR SHPALLJE LIGJI DHE DHËNIEN E PËLQIMIT PËR HYRJEN NË FUQI MENJËHERË TË LIGJIT

Në mbështetje të nenit 84, pikat 1 dhe 4, dhe nenit 93 të Kushtetutës,

Dekretoj:

Neni 1

Shpalljen e ligjit nr. 128/2016 “Për disa ndryshime në ligjin nr. 9981, datë 8.9.2008 “Për miratimin e nivelit të tarifës doganore”, të ndryshuar”.

Neni 2

Dhënien e pëlqimit për hyrjen në fuqi menjëherë të ligjit nr. 128/2016 “Për disa ndryshime në ligjin nr. 9981, datë 8.9.2008 “Për miratimin e nivelit të tarifës doganore”, të ndryshuar”.

Neni 3

Ky dekret hyn në fuqi menjëherë

PRESIDENTI I REPUBLIKËS sË shqipËrisË
Bujar Nishan
i

